A çittæ deserta

Opera letiaia in zeneise de Plinio Guidoni

 A çittæ deserta 

Perché a seunna a campann-a a San Donòu 
se a çittæ a l'è deserta? 
I crïi e i centi de l'ùrtima neutte 
son mòrti in scê muäge 
e 'n fonzo neigro o l'è nato inta vasca, 
sensa musccio d'in gïo; solo cemento 
e 'n scracco secco de vegio sott'a-o sô. 

Se questa a l'è a çittæ, no gh'è raxon 
che un zóveno gaggiardo pe sarvâla 
o se fasse ammassâ: 
a-o ciòcco da campann-a, 
anche o sò sangue sùbito o secchià. 

Categorîa:Conponiménti in lìgure